stanford-oval/wikipedia huggingface dataset:
מרלון (סדרת טלוויזיה)
פרקים > עונה 1

| פרק בסדרה | פרק בעונה | כותרת | בימוי | נכתב על ידי | שידור בארצות הברית | צופים בארצות הברית (מיליונים) |
| --- | --- | --- | --- | --- | --- | --- |
| 1 | 1 | פיילוט | אנדי אקרמן | Teleplay by: Christopher Moynihan Story by: Christopher Moynihan & Marlon Wayans | 16 באוגוסט 2017 | 5.28 |
תקציר: מרלון מתחרפן כשאשלי יוצאת לדייט ראשון מאז הגירושים. מארלי מתייעצת עם הוריה לגבי ילדות שמציקות לה בבית הספר ומקבלת מהם עצות סותרות.
| 2 | 2 | מנקים את הארון | רובי קאנטרימן | קרייג וייאנס ו-Mitchell Marchand | 16 באוגוסט 2017 | 4.05 |
תקציר: אשלי מגלה שמרלון עדיין שומר במחסן מזכרות חסרות ערך מתקופת הזוגיות שלהם. היא מפצירה בו לזרוק את החפצים ולהשתחרר מהעבר.
| 3 | 3 | בנים רוצים רק דבר אחד | פיל לואיס | ריק סוורצלנדר | 23 באוגוסט 2017 | 4.59 |
תקציר: מארלי נדלקת על נער מבוגר יותר שכוונותיו מפוקפקות, ומרלון מגלה את הצד המגונן שבו. איווט מתיידדת עם סטיבי בתקווה להשיג כרטיסים להופעה של ביונסה.
| 4 | 4 | אקסים עם הטבות | אריק דין סיטון | Teri Schaffer & Raynelle Swilling | 23 באוגוסט 2017 | 3.68 |
תקציר: אשלי מבינה שבעצם אף פעם לא נתנה ביטוי לצד הפרוע שבה ומעלה בפני מרלון הצעה מעניינת. איווט שומרת על זאק ומארלי בחוסר חשק מופגן.
| 5 | 5 | ילדי שכונות | פיל לואיס | קרייג וייאנס ו-Mitchell Marchand | 30 באוגוסט 2017 | 5.12 |
תקציר: מרלון ואשלי מקבלים חשבון אשראי גבוה במיוחד ותוהים אם הם מפנקים את הילדים יותר מדי. הם מחליטים ללמד את הילדים שיעור באחריות.
| 6 | 6 | הפתעות | אריק דין סיטון | בריטאני מאט & Julian Kiani | 30 באוגוסט 2017 | 3.84 |
תקציר: לקראת יום הולדתה הארבעים, אשלי שוקלת לבצע ניתוח פלסטי, למורת רוחו של מרלון. סטיבי מגלה את הגשש-בלש שבתוכו במטרה לחשוף את גילה האמיתי של איווט.
| 7 | 7 | מסיבת בית חולים | רובי קאנטרימן | רג'ינה היקס | 6 בספטמבר 2017 | 4.98 |
תקציר: זאק מקבל טיפול בבית חולים. הגישות המנוגדות של מרלון ואשלי לגבי תפקידם כהורים מובילות לוויכוח לגבי טובת בנם.
| 8 | 8 | המאמן מרלון | פיל לואיס | Teri Schaffer & Raynelle Swilling | 6 בספטמבר 2017 | 3.57 |
תקציר: אשלי מנסה להציב למרלון גבולות בכל הנוגע לביקורים שלו בבית. מרלון מנסה לעזור לקבוצת הכדורסל של זאק.
| 9 | 9 | מרלון ההולם | פיל לואיס | ריאן נוגל | 13 בספטמבר 2017 | 4.89 |
תקציר: אשלי חוששת שמא ההתנהגות הבוטה של מרלון במפגשים חברתיים תפגע בסיכוייה להתקבל למועדון "אבלון" הסנובי. סטיבי מרשים את איווט.
| 10 | 10 | סוף הדרך | אנדרו ד' ויימן | אסים באטרה | 13 בספטמבר 2017 | 3.63 |
תקציר: מרלון ואשלי לא מצליחים להחליט אם לחגוג את יום השנה הראשון לנישואיהם מאז הגירושים.
פרקים > עונה 2

| פרק | פרק בעונה | כותרת | בימוי | נכתב על ידי | שידור בארצות הברית | צופים בארצות הברית (מיליונים) |
| --- | --- | --- | --- | --- | --- | --- |
| 11 | 1 | טיפול זוגי | פיל לואיס | Britt Matt | 14 ביוני 2018 | 2.41 |
תקציר: מרלון ואשלי חוזרים על אותו דפוס הרסני שהביא לסוף הנישואים שלהם ומחליטים לפנות לטיפול זוגי.
| 12 | 2 | אחיות | פיל לואיס | Teri Schaffer & Raynelle Swilling | 14 ביוני 2018 | 2.81 |
תקציר: רגע לפני שאחיותיו מגיעות לביקור, מרלון מתוודה בפני אשלי שמעולם לא סיפר להן על כך שהתגרשו.
| 13 | 3 | וינגמן | קווין צ'ארלס סאליבן | Mitchell Marchand | 21 ביוני 2018 | 2.39 |
תקציר: מרלון מציע להיות הווינגמן של אשלי במועדון לילה, אבל היא מתחילה לקנא כשנוצר קליק בינו לבין אישה חכמה ושאפתנית.
| 14 | 4 | הורה לדוגמן | רובי קאנטרימן | ריאן נוגל | 21 ביוני 2018 | 2.93 |
תקציר: כשזאק מדגמן קפוצ'ון עם כתובת פוגענית עבור חברת אופנה, המשפחה נאלצת להתמודד עם גזענות בפרסום.
| 15 | 5 | הנהג של מיס מארלי | רובי קאנטרימן | Julian Kiani | 28 ביוני 2018 | 2.33 |
תקציר: כשמארלי מחליטה לדחות את לימודי הנהיגה שלה, מרלון ואשלי מגיבים לכך באופן שונה לחלוטין. איווט מנסה לשפר את הציון שלה כנוסעת ב"אובר".
| 16 | 6 | הקוד של הגברים | ז'ן סגאל | קרייג וייאנס | 28 ביוני 2018 | 2.43 |
תקציר: מרלון וסטיבי תופסים את החבר החדש של איווט עם אישה אחרת, ומתווכחים על השאלה אם "הקוד הגברי" צריך לחול גם כאן.
| 17 | 7 | מאה אחוז אותנטיות | רובי קאנטרימן | ריק סוורצלנדר | 5 ביולי 2018 | 2.89 |
תקציר: עכשיו כשהם כבר לא נשואים, מרלון ואשלי מחליטים לשמור על "100 אחוז אותנטיות" בקשר שלהם – אבל לשניהם קשה לעמוד מול האמת.
| 18 | 8 | פגישת מחזור | רובי קאנטרימן | Kenny Smith | 5 ביולי 2018 | 2.96 |
תקציר: בפגישת המחזור בקולג' שבו למדו, סטיבי מנסה להצטרף לאחווה של מרלון – 25 שנים לאחר שנדחה. לא רחוק משם, אשלי ואיווט חוגגות.
| 19 | 9 | יום הקריירה | בת' מקארתי-מילר | Teri Schaffer & Raynelle Swilling | 12 ביולי 2018 | 2.91 |
תקציר: במהלך יום הקריירה בבית הספר של זאק, מרלון מכעיס את ההורים האחרים כשהוא מזלזל בעבודות רגילות וממליץ על עבודות לא מסורתיות כמו ניהול וידאו בלוג.
| 20 | 10 | מסיבת אשכבה | אריק דין סיטון | סידני קסטיו | 12 ביולי 2018 | 2.38 |
תקציר: מרלון מחליט שהלוויות יכולות להיות גם כיף ועורך לעצמו "מסיבת לוויה" לרגל יום הולדתו. הוא מתחרט על כך כשמתחילים ההספדים.
קבלת פנים > תגובה ביקורתית

באתר Review aggregator קבלה התכנית ציון בשיעור של 50% עם דירוג ממוצע של 5.3, המבוסס על 10 ביקורות. בביקורת על התכנית באתר נכתב, "מרלון וויאנס הוא קומיקאי ומבצע מרתק, אבל המותג האנרגטי שלו של הומור שובב אינו מנוהל על ידי הקונבנציונליות של הסיטקום המרובע הזה". מטקריטיק, שמשתמש בממוצע משוקלל, קבע ציון של 55 מתוך 100 על סמך 6 מבקרים, מה שמצביע על "ביקורות מעורבות או ממוצעות".
קבלת פנים > עונה 1 (2017)

| מספר | כותרת | תאריך | מדד נילסן (18–49) | צופים (מיליונים) |
| --- | --- | --- | --- | --- |
| 1 | "Pilot" | 16 באוגוסט 2017 | 1.3/5 | 5.28 |
| 2 | "Cleaning Out The Closet" | 16 באוגוסט 2017 | 1.0/4 | 4.05 |
| 3 | "Boys Only Want One Thing" | 23 באוגוסט 2017 | 1.1/5 | 4.59 |
| 4 | "Exes with Benefits" | 23 באוגוסט 2017 | 1.0/4 | 3.68 |
| 5 | "Project Kids" | 30 באוגוסט 2017 | 1.1/5 | 5.12 |
| 6 | "Surprises" | 30 באוגוסט 2017 | 0.9/4 | 3.84 |
| 7 | "Hospital Party" | 6 בספטמבר 2017 | 1.2/5 | 4.98 |
| 8 | "Coach Marlon" | 6 בספטמבר 2017 | 0.9/4 | 3.57 |
| 9 | "Appropriate Marlon" | 13 בספטמבר 2017 | 1.2/5 | 4.89 |
| 10 | "End of the Road" | 13 בספטמבר 2017 | 1.0/4 | 3.63 |
קבלת פנים > עונה 2 (2018)

| מספר | כותרת | תאריך | מדד נילסן (18–49) | צופים (מיליונים) | DVR (18–49) | DVR צופים (millions) | סה"כ (18–49) | סך הצופים (millions) |
| --- | --- | --- | --- | --- | --- | --- | --- | --- |
| 1 | "Model Parent" | 14 ביוני 2018 | 0.7/3 | 2.93 | 0.2 | 0.58 | 0.9 | 3.51 |
| 2 | "Wingman" | 14 ביוני 2018 | 0.6/3 | 2.39 | 0.2 | 0.57 | 0.8 | 2.95 |
| 3 | "Sisters" | 21 ביוני 2018 | 0.6/3 | 2.81 | 0.2 | 0.56 | 0.8 | 3.36 |
| 4 | "Divorce Counseling" | 21 ביוני 2018 | 0.6/3 | 2.41 | 0.2 | 0.59 | 0.8 | 3.00 |
| 5 | "Keeping' It 100" | 28 ביוני 2018 | 0.6/3 | 2.89 | 0.2 | 0.56 | 0.8 | 3.45 |
| 6 | "Man Code" | 28 ביוני 2018 | 0.6/3 | 2.43 | 0.2 | 0.62 | 0.8 | 3.05 |
| 7 | "Homecoming" | 5 ביולי 2018 | 0.6/3 | 2.96 | 0.2 | 0.45 | 0.8 | 3.41 |
| 8 | "Driving Miss Marley" | 5 ביולי 2018 | 0.6/3 | 2.33 | 0.2 | 0.52 | 0.8 | 2.85 |
| 9 | "Career Day" | 12 ביולי 2018 | 0.6/3 | 2.91 | 0.2 | 0.58 | 0.8 | 3.48 |
| 10 | "Funeral Party" | 12 ביולי 2018 | 0.6/3 | 2.38 | 0.3 | 0.67 | 0.9 | 3.04 |
קבלת פנים > שבחים

| שנה | פרס | קטגוריה | מועמד/ת | תוצאה |
| --- | --- | --- | --- | --- |
| 2018 | Young Artist Awards (אנ') | Best Performance in a TV Series — Supporting Young Actor | עמיר אוניל | מועמדות |
| 2018 | Young Artist Awards (אנ') | Best Performing in a TV Series — Supporting Teen Actress | נוטלים טיילור | מועמדות |
יצחק רובינשטיין

הרב יצחק הלוי רובינשטיין (בפולנית: Izaak Rubinsztejn או Icchak Rubinstein; בליטאית: Icchakas Rubinšteinas; ברוסית: Исаак Рубинштейн;‏ 1880–1945) היה רב, פעיל ציוני ומנהיג ציבור יהודי ליטאי, חבר הסנאט של פולין והסיים. בחירתו לרבה הראשי של וילנה עוררה פולמוס חריף. בשנותיו האחרונות היה מראשי ישיבת רבנו יצחק אלחנן בישיבה יוניברסיטי שבניו יורק.
ביוגרפיה > שנים מוקדמות

נולד בעיירה דוטנובה (אנ') שבמרכז ליטא (אז, חלק מהאימפריה הרוסית) לאביו ר' משה הלוי רובינשטיין. למד בישיבת סלבודקה, וב-1897 היה מהתלמידים שנשלחו על ידי "הסבא מסלבודקה" לייסד את הישיבה בסלוצק. לאחר שנתיים עבר ללמוד בישיבת וולוז'ין. סיים לימודי משפטים באוניברסיטת מוסקבה.
ביוגרפיה > פעילות ציבורית

בשנת 1906 התמנה לרב בהניצ'סק. בשנת 1910 התבקש על ידי הרב חיים עוזר גרודזנסקי, שהיה באופן לא רשמי "ראש רבני וילנה", להתמנות כ"רב מטעם" בווילנה (כדי למנוע את בחירתו של הרב חיים טשרנוביץ) והחל לכהן גם כחבר ועד הרבנים בעיר. בתקופת מלחמת העולם הראשונה כיהן כנשיא הוועד היהודי המרכזי בליטא, גוף שייצג את היהודים מול שלטונות הכיבוש הגרמני והעניק עזרה וסיוע הומינטרי ליהודים. לאחר כינונה של מדינת ליטא העצמאית, התמנה ב-1920 לעבוד במשרד לענייני יהודים תחת השר יעקב ויגודסקי. כשהוחזרה וילנה לידי פולין, נבחר ב-1922 לסנאט של פולין (הבית העליון של בית המחוקקים הפולני) מטעם גוש המיעוטים הלאומיים. כיהן כחבר הסנאט למשך שתי תקופות כהונה רציפות, עד 1930. ב-1935 נבחר לסיים (הבית התחתון של בית המחוקקים הפולני), וכיהן בתפקיד זה עד 1938. באותה שנה נבחר לכהונה נוספת בסנאט, עד 1939.
במקביל לפעילותו הפוליטית עסק גם בפעילות ציונית. לאחר מלחמת העולם הראשונה נבחר לנשיא הסתדרות המזרחי במחוז וילנה, אז פעל להקמת בתי ספר של רשת תחכמוני בעיר ובסביבתה. בהמשך נבחר לנשיא המזרחי בליטא הפולנית ויושב ראש ועד התנועה בפולין ונשיא רשת החינוך "יבנה". השתתף בקונגרס הציוני העולמי ה-21 בז'נבה ב-1939. כיהן כחבר מועצת הסוכנות היהודית מיום הקמתה, וכחבר ההנהגה העולמית של הקונגרס היהודי העולמי.
ביוגרפיה > פולמוס הרבנות בווילנה

בשנת 1928 נדרשה מועצת הקהילה בווילנה למנות רב לקהילה, בניגוד לנהוג שהיה מקובל בעיר מאז 1791 שלא למנות בה רב ראשי. המועצה הציגה את מועמדותו של הרב רובינשטיין. נציגי החרדים התנגדו למהלך, שהתפרש כפגיעה במעמדו (הלא רשמי) של הרב חיים עוזר גרודזנסקי כראש רבני וילנה. את המאבק כנגד בחירתו הובילו האחים הרבנים מאיר ואברהם ישעיהו קרליץ, שהתגוררו אז בווילנה. הוויכוח הפנימי של קהילת וילנה הדהד הרבה מחוץ לתחומי העיר ואף לגבולות ליטא, ורבים מגדולי הרבנים, בהם החפץ חיים (שטען שזוהי תחילתה של רפורמה), הרב יוסף חיים זוננפלד ועוד, הביעו התנגדות למינויו של הרב רובינשטיין. ב-5 בנובמבר נבחר ברוב קולות לרבה של וילנה, כאשר הרב גרודזנסקי ורבנים נוספים נבחרו כסגניו. החרדים ניסו למנוע את אשרור הבחירה על ידי השלטונות, ובין השאר פנו לבית הדין המנהלי העליון בפולין, אשר דחה את העתירה. רוב הרבנים שנבחרו כסגניו של הרב רובינשטיין הגישו את התפטרותם כמחאה על בחירתו. מתנגדיו הובילו קמפיין נרחב כנגד בחירתו, בעיקר מעל דפי העיתון הווילנאי "דאס ווארט".
בעקבות המחלוקת שהתעוררה, ומעורבותה של תנועת המזרחי בבבחירתו של הרב רובינשטיין, פרשו מן התנועה כמה מרבני ליטא שהיו חברים בה עד אז, ביניהם הרב מאיר קרליץ.
למרות המחלוקת, נשמרה מערכת יחסים טובה בין הרב גרודזנסקי לבין הרב רובינשטיין. לאחר משא ומתן שנמשך כמה שנים הושגה פשרה, לפיה יתאפשר מינוי של רב שני לצדו של הרב רובינשטיין, וב-1932 שונה החוק לצורך כך והרב גרודזנסקי התמנה אף הוא לכהן כרב הקהילה. העניינים הפורמליים והייצוגיים הופקדו בידי הרב רובינשטיין, וההנהגה הרוחנית של הקהילה נותרה בידי הרב גרודזנסקי.
ביוגרפיה > בארצות הברית

בפרוץ מלחמת העולם השנייה שהה בשווייץ לצורך השתתפות בקונגרס הציוני. הוא חזר מיידית לווילנה, שם לקח חלק בפעולות סיוע ליהודים. עם הכיבוש הסובייטי ב-1940 נמלט מווילנה, והגיע לארצות הברית. הוא השתקע בניו יורק והיה מראשי ישיבת רבנו יצחק אלחנן בעיר, עד למותו.
נפטר לאחר מחלה ב-31 באוקטובר 1945 (כ"ד בחשוון ה'תש"ו), ונקבר בבית הקברות "הר כרמל" (אנ') שברובע קווינס.
משפחה

היה נשוי לחיה אסתר, בתו של הרב חיים ירמיהו פלנסברג, רבה של שאקי ומחבר "שאלות חיים", "דברי ירמיהו" ו"נזר הניצחון", ואחייניתו של הרב זכריה מנדל כ"ץ מראדין.
בנם היה הרופא הבלשן ד"ר יוסף אבן-אודם. נכדתו אסתר גולדנברג הייתה חברת האקדמיה ללשון העברית ואשתו של חתן פרס ישראל גדעון גולדנברג.
לקריאה נוספת

יצחק ברוידס, וילנה הציונית ועסקניה, 1939.
הערות שוליים

↑  הלל זיידמן, ישיבת "עץ החיים" דקלצק, בתוך: שמואל קלמן מירסקי (עורך), "מוסדות תורה באירופה בבנינם ובחורבנם", ניו יורק תשט"ז
↑  בריוו פון הגה"צ ה"חפץ חיים", דאס ווארט, 23 בנובמבר 1928. וראו בהרחבה אצל יצחק גנוז, 'התייחסותו של החפץ חיים לבחירת רב ראשי לווילנה לאור מכתביו", סיני קלא, תשס"ג, עמ' לא - מה.
↑  מנחם מנדל גרליץ, "מרא דארעא דישראל" חלק א' (תשכ"ט) עמ' ריד
↑  בנימין בראון, ‏'ראוי להמחזיקים בתורת ה' לדעת את גדוליה באופיים האמיתי', המעין חנוכה תשע"ב.
↑  זכריה קרשטיין, הרב יצחק רובינשטיין איננו, הצופה, 4 בנובמבר 1945
↑  הרב יצחק רובינשטיין, באתר "kevarim" (באנגלית)
| --- | --- |
בקרת זהויות :  NLI: 987007312973005171  PLWABN: 9811793365205606  ISNI: 0000 0004 0292 4821  VIAF: 298714482   WorldCat (עם VIAF): 298714482
ארץ פראית מאוד

| --- | --- |

 סוגה:  טלוויזיה תיעודית 
 בימוי:  Chapman Way, Maclain Way 
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  6 
 הפקה
 הפצה:  נטפליקס 
 שידור
 רשת שידור:  נטפליקס 
 תקופת שידור מקורית:  16 במרץ 2018 – הווה 
 קישורים חיצוניים
 אתר רשמי
 דף התוכנית ב-IMDb
 
ארץ פראית מאוד היא סדרת טלוויזה תיעודית בשישה פרקים של נטפליקס. הסדרה מספרת את סיפור הקמתה, עלייתה ונפילתה של הקומונה ראג'נישפורם במדינת אורגון בארצות הברית בתחילת שנות השמונים. הקומונה הוקמה על ידי חסידיו של הגורו ההודי השנוי במחלוקת בהגוואן שרי רג'ניש המוכר כיום כאושו, כאשר הסדרה מתמקדת בעיקר באישיותה של העוזרת האישית שלו מא אננד שילה (במקור שילה סילברמן, אמריקאית ילידת הודו) ותפקידה הדומיננטי במאבק בין חסידי הגורו (ראג'נישים) לבין הרשויות. הסדרה בוימה על ידי האחים מקלין וצ'אפמן וויי ויצאה לאור (כל הפרקים) ב-18 במרץ 2018. הסדרה משלבת קטעי ארכיון רבים בראיונות עכשוויים עם ראג'נישים בעבר (כולל שילה), שכנים בעיירה הסמוכה אנטילופ ואנשי אכיפת החוק.
הסדרה זכתה בפרס אמי לשנת 2018 בקטגוריית "סדרת התעודה הטובה ביותר".
תקציר העלילה > פרק 1: רקע כללי

ראג'ניש החל להתפרסם בתודעה הציבורית בהודו בסוף שנות השישים בעיקר עקב הטפתו ליחסי מין חופשיים וכן לחיבור בין רוחניות וחומרנות. באמצע שנות השבעים הקים את האשראם בעיר פונה שהפך למרכז פעילותו ומשך אליו מבקרים רבים מכל העולם, בעיקר ממערב אירופה, ארצות הברית ואוסטרליה. הצלחת האשראם גררה גם הצלחה כלכלית גדולה מתשלום עבור הסדנאות השונות, ההרצאות והספרים של הגורו וכן מתרומות של בעלי אמצעים שהפכו לחסידי הגורו, או "סניאסים".
לקראת סוף שנות השבעים החלו להתפרסם שמועות על שימוש - וכתוצאה מכך סחר - בסמים אצל סניאסים, וכן על תופעות של זנות, אלימות וניצול מיני באשראם[דרוש מקור]. במקביל נתגלעו מחלוקות עם הממשלה ההודית לגבי ניסיונות לשינויי ייעוד קרקע (במטרה להגדיל את האשראם) ולגבי חשד לעבירות על חוקי ההגירה (במטרה להגדיל את מספר המבקרים ואת הזמן בו הם שוהים בו), שתי עבירות שגם בארצות הברית היו הבסיס לחקירה הפדרלית שהביאה לבסוף לסגירת הקומונה. עם גבור המתחים מול הרשויות בהודו כולל פתיחת חקירה רשמית ואיומים על פעילות ענישה - החליט ראג'ניש בעצתה של שילה לעבור ולהעביר את מרכז פעילותו לארצות הברית. הרעיון הבסיסי היה הקמת קומונה של סניאסים שתהפוך עם הזמן לעיר ברוח תורת הגורו ותהווה מודל להקמתן של ערים דומות בארצות הברית ובמקומות אחרים בעולם המערבי. המיקום שנבחר ונרכש היה חווה מבודדת ובלתי מפותחת בצפון מזרח מדינת אורגון והפרויקט להקמת העיר - ראג'נישפורם - החל באמצע שנת 1981.
תקציר העלילה > פרק 6: פירוק הקומונה

הקונפליקט המתמשך עם התושבים והרשויות, החשד למעשים פליליים חמורים, ההתחמשות המסיבית וכן אישיותו השנויה במחלוקת של ראג'ניש ואישיותה הפרובוקטיבית של שילה - הציבו את הקומונה באור הזרקורים וגרמו למערכות אכיפת החוק להתחיל להשקיע משאבים גדולים שמטרתם הפללת מנהיגי הקומונה וסגירתה. במקביל החל ראג'ניש לטפח עוזרת אישית חדשה - מא פרם האסיה (במקור פרנסואז רודי, יהודייה ילידת צרפת שאף חייתה בישראל מספר שנים ושירתה בצה"ל) שהתפרסמה כאשתו של המפיק ההוליוודי היהודי אל רודי (הסנדק), מה שגרם למתיחות וחיכוכים עם שילה ולבסוף להחלטתה המפתיעה לעזוב את הקומונה. שילה עזבה ללא התראה בספטמבר 1985 עם קומץ נאמנים והתבססה בגרמניה כאשר פתוחות נגדה האשמות על עבירות שונות, בין השאר על ניסיון לרצח. מיד לאחר נטישתה הופיע ראג'ניש בפומבי מול חסידיו לאחר מספר שנות שתיקה שגזר על עצמו והוקיע אותה בתור האחראית הבלעדית לכל הצרות שיוחסו לקומונה. אף על פי שהשתמע מדבריו כי לא ידע דבר ולא היה מעורב במעשים הפליליים - נטש ראג'ניש למחרת היום את הקומונה במטוסו הפרטי וניסה להימלט מארצות הברית, אך נעצר על ידי רשויות ההגירה בחניית ביניים בקרוליינה הצפונית. באוקטובר 1985 הוא הורשע על פי הודאתו בעבירות על חוקי ההגירה וגורש מארצות הברית. הוא חזר לפונה, שינה את שמו לאושו ונפטר בשנת 1990. הסדרה משאירה פתוחה את השאלה האם ידע או לא על שאר העבירות הפליליות.
שילה הוסגרה לארצות הברית ב-1986, הורשעה יחד עם עוד שתיים מחברות הכת באישומים שונים כולל ניסיון לרצח וריצתה עונש מאסר של מספר שנים. לאחר שחרורה המוקדם היגרה לשווייץ, נישאה ושם היא חיה עד היום, עוסקת בניהול מעון לאנשים בעלי דמנציה. קומונת ראג'נישפורם התפרקה זמן קצר לאחר הרשעתו של ראג'ניש והשטח נמכר לאחר מספר שנים ומהווה כיום מחנה קיץ לנערים מארגון "הנוצרים הצעירים". העיירה "ראג'ניש" שינתה את שמה בחזרה ל"אנטילופ". האשראם של אושו בפונה קיים ופעיל.
הערות שוליים

↑  עידו ישעיהו‏, טקס פרסי האמי 2018: "משחקי הכס" ו"גברת מייזל המופלאה" זכו בפרסים הגדולים, באתר וואלה, 18 בספטמבר 2018
פאוור ריינג'רס פלדת הנינג'ה

| --- | --- |

 מבוסס על:  Shuriken Sentai Ninninger 
 סוגה:  פעולה/הרפתקאות/פנטזיה
 יוצרים:  חיים סבן, חברת טואי 
 כותבים:  ג'וד לין 
 בימוי:  ג'וד לין 
 ארץ מקור:  ארצות הברית
 שפות:  אנגלית
 מספר עונות:  2
 מספר פרקים:  22 (עונה ראשונה כולל ספיישלים) 2017 22 (עונה שנייה כולל ספיישלים) 2018
 הפקה
 מפיק:  סבן קפיטל גרופ, חברת טואי 
 מפיקים בפועל:  חיים סבן, ג'וד לין 
 חברת הפקה:  סבן ברנדס
 הפצה:  סבן אנטרטיינמנט, MarVista Entertainment 
 אורך פרק:  22 דקות
 שידור
 רשת שידור:  ערוץ ניקלודיאון
 רשת שידור בישראל:  ערוץ זום (עונה 1)
 תקופת שידור מקורית:  21 בינואר 2017 - הווה – 1 בדצמבר 2018 
 קישורים חיצוניים
 דף התוכנית ב-IMDb
 
פאוור ריינג'רס פלדת הנינג'ה (אנגלית: Power Rangers Ninja Steel) היא סדרת פעולה/הרפתקאות אמריקאית בזיכיון ה"פאוור ריינג'רס". העלילה מתמקדת בצוות הפאוור ריינג'רס שנלחם בכוחות הרשע המבקשים להשתלט על היקום.
פרק הבכורה של הסדרה עלה לשידור בארצות הברית ב-21 בינואר 2017 בערוץ ניקלודיאון. הסדרה עלתה בישראל בחודש דצמבר 2017 בערוץ zoom, אך לא כל העונות שודרו בה.
סקירת סדרה

|  |  | פרקים | שידור ראשון | שידור אחרון | נבל מרכזי | ריינג'ר מרכזי |
| --- | --- | --- | --- | --- | --- | --- |
|  | 1 | 22 | 21 בינואר 2017 | הווה | גאלוואנאקס | ברודי - הריינג'ר האדום |
|  | 2 | 22 | 2018 | 1 בדצמבר 2018 | מאדאם אודיוס | קלווין - הריינג'ר הצהוב |
1 2  20 פרקי עלילה + 2 פרקי ספיישל
ממדים בסכנה

באחד הפרקים בעונה זו, חייזר בשם "לורד דרייבון" מאיים להשמיד את הממדים בהם חיים שאר הריינג'רס על ידי פלישה אליהם בעזרת צבא של ריינג'רס רובוטים שהם שיבוטים של ריינג'רס. על מנת לעצור אותו, הריינג'רס של העונה מאחדים כוחות עם:
תומאס "טומי" אוליבר - (ג'ייסון דייוויד פרנק): ריינג'ר מייטי מורפין הירוק, ריינג'ר מייטי מורפין הלבן, ריינג'ר זיאו אדום, ריינג'ר עוצמת הדינוזאור השחור
ווסלי "ווס" קולינס - (ג'ייסון פרונט): ריינג'ר כוח הזמן האדום.
ג'מה - (לי מינג הו): ריינג'רית סיבובים לדקה הכסופה.
קודה - (יושי סודארסו): ריינג'ר דינו צ'ארג' הכחול.
רוקי דה-סנטוס - (סטיב קארדנס): ריינג'ר מייטי מורפין האדום.
קת'רין "קאט" הילרד-אוליבר - (קאטרין סאטרלנד): ריינג'רית טורבו הוורודה.
אנטוניו גרסיה - (סטיבן סקיילר): ריינג'ר סמוראי המוזהב).
טרנט פרננדז-מרסר - (ג'פרי פראזו): ריינג'ר עוצמת הדינוזאור הלבן.
ג'יה מורן - (סיארה האנה): ריינג'רית מגה פורס הצהובה).
טי.ג'יי ג'ונסון - (סוולין וורד): ריינג'ר חלל הכחול).
פרק זה היה פרק ספיישל לחגיגות 25 שנים לסדרה.
דמויות > צוות הפאוור ריינג'רס

ברודי רומרו - (ויליאם שיופלט): הריינג'ר האדום והמנהיג של החבורה. אומן על ידי אביו להיות נינג'ה מגיל צעיר. כאשר גלוונקס הגיע בפעם הראשונה לכדור הארץ, הוא חטף את ברודי כבן ערובה וכלא אותו על ספינת החלל שלו. בהמשך ברודי יחד עם מיק ורדבוט, נמלטים מהספינה ונוחתים על כדור הארץ. הזורד שלו הוא רובוט אדום ענק שנראה כמו רדבוט שנקרא רד-בוט זורד.
שרה תומפסון - (קריסטי אן): הריינג'רית הוורודה. תלמידה חדשה בבית הספר. נערה שאוהבת מהירות, מה שגרם לה להרכיב את ההוברבורד שלה עליו היא מתחרה. הזורד שלה הוא זורד רכבת בשם "זום זורד" המבוסס על ההוברבורד שלה.
קלווין מקסוול - (ניקו גריתאם): הריינג'ר הצהוב. החבר של היילי. אוהב מכונאות ואת הרכב שלו בשם "נייטרו", בו נוהגת חברתו היילי עד שהוא אוזר אומץ לעשות רישיון נהיגה. הזורד שלו מזכיר את המכונית "נייטרו" שהוא אוהב, ולכן הזורד שלו נקרא "נייטרו זורד".
היילי פוסטר - (זואי רובינס): הריינג'רית הלבנה. החברה של קלווין. נערה הרפתקנית ואוהבת טבע ובריאות, שחקנית טניס ואלופת התיכון. הזורד שלה מזכיר את הכלבה "קודי", ולכן הזורד שלה נקרא "קודיאק זורד".
פרסטון טיאן - (פיטר סודארסו): הריינג'ר הכחול. החלום שלו הוא להיות קוסם מפורסם, אך בינתיים מופעי הקסמים שלו נכשלים. הזורד שלו הוא "דרגון זורד", עקב כך שדרקון הוא חיה מתוך פנטסיה בדיוק כמו קסם.
לוי ווסטון/איידן רומרו - (ג'ורדי וובר): הריינג'ר המוזהב. זמר קאנטרי מפורסם. נחטף על ידי מאדם אודיוס על מנת לקחת ממנו את כוכב הנינג'ה המוזהב. הזורדים שלו הם "רובו ריידר זורד" ו"בול זורד" המדמים רודיאו. בהמשך הסדרה מתגלה כאחיו האבוד של ברודי, איידן, לאחר שזיכרונו חוזר אליו.
מיק קאניק - (קלסון הנדרסון): חייזר מגלקסיית האריה, בעל יכולת לשנות את צורתו. עבד כמכונאי על ספינתו של גלוונקס, לאחר שנמכר כעבד על ידי הוריה של הנסיכה ויארה. ברח עם ברודי ורדבוט מספינתו של גלוונקס כאשר הגיעו לכדור הארץ. הופך למורה למכונאות בתיכון "סאמר קוב". עוזר לפתח עזרים וכוחות חדשים לריינג'רס על ידי זריקת כוכבי נינג'ה עשויי פלדת נינג'ה לתוך פריזמת הנקסוס. הופך זמנית לריינג'ר אדום-כסוף בקרב מול גלוונקס. בהמשך הופיע ב"פאוור ריינג'רס דינו זעם" וב"פאוור ריינג'רס זעם קוסמי".
דיין רומרו - אביהם של ברודי ואיידן והריינג'ר האדום המקורי. היה ידוע בתור הנינג'ה הטוב ביותר, הופך לריינג'ר אדום-מוזהב אחרי שבנו ברודי שבר את כוכב הנינג'ה האדום שלו.
הנסיכה ויארה- הנסיכה של גלקסיית האריה, נשלחה על ידי גלוונקס לכדור הארץ יחד עם השומר שלה דריליון כדי לחסל את הפאוור רינג'רס. לאחר ששרה מצילה אותה מתחילה לחשוד שהריינג'רס אינם כפי שגרמו לה לחשוב. לאחר בגידתו של דריליון, ויארה עוזרת לריינג'רס ומעניקה להם את כוכב וזורד "אש האריה", בנוסף שולחת לפרסטון מטה קסמים וספר כשפים.
דמויות > נבלים

גלוונקס - האויב הראשי בעונה הראשונה. אלוף תחרות ההיאבקות הבין גלקטית "לוחמי הגלקסיה". רוצה לחסל את הפאוור ריינג'רס ולהשיג את כוחם של כוכבי הנינג'ה.
מאדם אודיוס - מכשפת חלל בדמות שועלה, עוזרת לגלוונקס בכיפת הלוחמים שעל ספינתו. חטפה את ליביי כדי להשיג את כוכב הנינג'ה המוזהב, אך זה ברח. בוגדת בגלוונקס בסוף העונה הראשונה ונהיית הנבלית הראשית בעונה השנייה.
קוזמו רויאל - המנחה של "לוחמי הגלקסיה" ואחד העוזרים של גלוונקס ולאחר מכן של מאדם אודיוס.
ריפקון - עוזרו של גלוונקס. מאדם אודיוס מרמה את גלוונקס לחשוב שריפקון הוא הבוגד. מחוסל על ידי ברודי.
באדונה - הייתה אחת המפלצות של סלדג' (שמסתבר שהוא שרד לאחר מאורעות "פאוור ריינג'רס סופר טעינת הדינוזאור") כאשר הוא ביקר במפקדה בנטושה של גלוונקס. היא החלה לשרת את אודיוס, לאחר שהיא בקשה ממנה לשחררה בתמורה לסופר פלדת הנינג'ה שהיא החזיקה ברשותה.
הנינג'ות הגלקטיות - חבורת לוחמי נינג'ה שעובדת עבור אודיוס.
גנרל טינמון - מאמנו של יצור בשם בראקס, והגנרל של אודיוס. הצורה האמיתית שלו היא גמד שמפעיל גוף רובוטי.
בראקס- לוחם שעובד עבור אודיוס. מושא הערצה של באדונה. בהתחלה היה פחדן שפגש לראשונה את הריינג'רס ולאחר מכן אודיוס נתנה לו אומץ.
קודהבוטים - אחת משלושת הצבאות הרשמיים של גוולנקס, ובהמשך של אודיוס. מצוידים בחניתות.
באשרבוטים - אחת משלושת הצבאות הרשמיים של גוולנקס, ובהמשך של אודיוס. מצוידים בחרבות. בפרק האחרון הם שירתו את סלדג' לאחר שהוא השתלט על המפקדה של גלוונקס, לאחר שזו ננטשה.
פוקסבוטים - לוחמי נינג'ה שעובדים עבור הנינג'ות הגלקטיות. חזקים יותר מהבאשרבוטים והקודהבוטים.
באזקאמים - רובוטים דמויי חרק המשמשים כמצלמות מעקב עבור קוזמו בעיקר.
סקאלגטורים- אחת משלושת הצבאות הרשמיים של גוולנקס, ובהמשך של אודיוס. צבא מפלצות ענק דמויי תנין שנלחם בזורדים. לרוב קוזמו מזמן אותן לחוד בפרקים שאין בהם הגדלת מפלצות או בתור צבא של המפלצת לאחר שהיא גדלה. מספר פעמים הם אוחדו יחד כשב"סופר נינג'ה סטיל" הם אוחדו למפלצת בשם "מגהמאולר".
דמויות > דמויות משניות

רדבוט - החבר הרובוטי של ברודי. נמלט איתו מספינתו של גלוונקס. עוזר לריינג'רים.
ויקטור - תלמיד בבית-ספרם של הריינג'רס. מעריץ את עצמו וממציא לעצמו הישגים לא קיימים. רמאי.
מונטי - תלמיד בבית-ספרם של הריינג'רס. יד ימינו של ויקטור, נגרר אחריו בכל רמאות. ממציא.
המנהלת הסטינגס - מנהלת תיכון "סאמר קוב", בית-ספרם של הריינג'רס.
גברת פינץ' - מורה בבית-ספרם של הריינג'רס.
ג'קי תומפסון - אמה של שרה. ממציאה.
מר פוסטר - אביה של היילי. ביולוג ימי.
קודי - כלבה של היילי מגזע האסקי סיבירי.
מרקוס טיאן - אביו של פרסטון. איש עסקים עשיר. אלמן.
אייס - בחור רע שמשתמש ביכולות של קלווין כמכונאי.
שריף החלל סקייפייר - שוטר חללי ולוחם שאודיוס שכרה ללכוד את הריינג'רים, מכיוון שהם "פושעים" ולאחר מכן הבין שאודיוס הטעתה אותו ושהיא הרעה.
קלינט- המאבטח של "סאמר קוב", בית-ספרם של הריינג'רס.
סנדי- בחורה חדשה שהגיעה ל"סאמר קוב", מושא האהבה של פרסטון.
אמה האריס- בחורה מחוננת, טובה בטכנולוגיה ומחשבים, למדה מברודי נינג'יסטו וחשבה להילחם עם הריינג'רים.
קודה - ריינג'ר טעינת הדינוזאור הכחול. כיכב בשני פרקים ועזר לריינג'רס שם. השחקן שמגלם אותו הוא אחיו של השחקן שמגלם את פרסטון.